**Д О Г О В О Р**

**№………….........../……………..**

Днес, ........................ г., в гр. Стара Загора, между:

**1. „УМБАЛ Проф. Д-р Стоян Киркович” АД**, със седалище и адрес: гр. Стара Загора, ул. „Генерал Столетов” № 2, вписано в търговския регистър на Агенцията по вписванията, **ЕИК: 123535874**, представлявано от Проф. д-р Йовчо Йовчев, д.м. – изпълнителен директор, наричано по-нататък в Договора **ВЪЗЛОЖИТЕЛ,** от една страна,

и

**2.** “…...................................…………”, със седалище и адрес: гр. …...............…….., ул. …....……….........….. № ……, вписано в търговския регистър на Агенцията по вписванията, ЕИК ……………………., представлявано от …………………….. – ………., наричано по-нататък в договора **ИЗПЪЛНИТЕЛ,** от друга страна,

 На основание чл. 194 от Закона за обществените поръчки (ЗОП) и в изпълнение на Решение № .................................... на Изпълнителния директор на УМБАЛ “Проф. Д-р Стоян Киркович” АД за определяне на изпълнител на обществена поръчка с предмет: “Доставка на медицински изделия и консумативи за хемодиализа за дейността на УМБАЛ „Проф. Д-р Стоян Киркович” АД” се сключи настоящият договор, като страните се съгласяват за следното:

**І. ПРЕДМЕТ НА ДОГОВОРА**

**1. ИЗПЪЛНИТЕЛЯТ** се задължава да доставя на ВЪЗЛОЖИТЕЛЯ медицински изделия, наричани по-нататък за краткост “стоки/стоките”, по наименование, номер на обособена позиция, съгласно техническата спецификация на ВЪЗЛОЖИТЕЛЯ, мярка, търговски наименования, каталожни номера, прогнозни количества, цени и производители, посочени в Приложение № 1, Приложение № 2 и Приложение № 2а, Приложение 3 и Приложение № 3А, неразделна част от настоящия договор, след предварителна писмена заявка, в която са посочени точните количества и видове изделия.

**ІІ. СРОК НА ДОГОВОРА**

 **2.1.** Настоящият договор се сключва **за срок от 24 (двадесет и четири)**  **месеца**, считано от датата на сключване на договора за съответната доставка/доставки на медицински изделия - дезиинфекционни разтвори, консумативи за хемодиализа с определените за изпълнители участници.

**ІIІ. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА**

**3.1.** Цените на медицинските изделия за всяка обособена позиция са предложените от ИЗПЪЛНИТЕЛЯ цени в ценовото му предложение в лева, без ДДС, и включва всички разходи за изпълнение на поръчката до склада на болничната аптека на ВЪЗЛОЖИТЕЛЯ. Цената за всяко медицинско изделие, разтвор и консуматив в брой или комплект по смисъла на ЗМИ е вписана в Приложение № 3 към настоящия договор.

 **3.2.** Цената на всяко медицинско изделиe, разтвор, консуматив е фиксирана и не подлежи на промяна през периода на действие на договора, освен в случаите, предвидени в ЗОП*.*

 **3.3.** Общата стойност на доставките по договора е ......................... лв., без ДДС или ………………………. лв., с ДДС, вписани в Приложение № 3 и 3A към настоящия договор, изчислени на базата на прогнозните количества медицински изделия, посочени в Техническата спецификация на ВЪЗЛОЖИТЕЛЯ – Приложение № 1 към настоящия договор и единичната цена за мярката на медицинското изделие за всяка обособена позиция, предложена от ИЗПЪЛНИТЕЛЯ.

 **ІV. УСЛОВИЯ И НАЧИН НА ПЛАЩАНЕ**

**4.1.** Плащанията по настоящия договор са в български лева и се извършват чрез банков превод от страна на ВЪЗЛОЖИТЕЛЯ по следната банкова сметка на ИЗПЪЛНИТЕЛЯ: ....................................................................

 **4.2.** Плащането на стойността на конкретната доставка става с платежно нареждане по банковата сметка на ИЗПЪЛНИТЕЛЯ в срок до 60 (шестдесет) дни след извършване на доставка и подписване на приемо-предавателен протокол и издадена фактура, и представени доказателства /копие от платежно нареждане или друго доказателство/, че ИЗПЪЛНИТЕЛЯ е заплатил на подизпълнителя за изпълнените от него работи, които са приети по реда на т. 10.3. от договора. – *в случаите на ползване на подизпълнител.*

**4.3.** В случай на промяна на банковата сметка по т. 4.1. ИЗПЪЛНИТЕЛЯТ се задължава незабавно и писмено да уведоми ВЪЗЛОЖИТЕЛЯ.

**V. СРОК ЗА ДОСТАВЯНЕ**

 **5.1**. Доставянето на стоките, предмет на настоящия договор, се извършва в срок до 24/двадесет и четири/часа след получаване на писмена заявка от ВЪЛОЖИТЕЛЯ, а при спешни и неотложни случай – до 6 часа от получаване на заявката от възложителя.

 **5.2**. Стоките, предмет на този договор, се доставят от ИЗПЪЛНИТЕЛЯ след получена писмена заявка от ВЪЗЛОЖИТЕЛЯ, в която са посочени наименованията, номер на обособена позиция, съгласно техническата спецификация на ВЪЗЛОЖИТЕЛЯ, мярката на стоките, тяхното количество, номера и датата на договора, по който се прави съответната заявка. Във всяка заявка се вписва пореден номер и дата на заявяване, и се подписва от определеното от ВЪЗЛОЖИТЕЛЯ длъжностно лице.

 **5.3.** Писмената заявка се изпраща от определеното от ВЪЗЛОЖИТЕЛЯ длъжностно лице, като за момент на получаване на заявката от ИЗПЪЛНИТЕЛЯ се приема часът на полученото потвърждение за получаване на факса. Писмената заявка може да бъде изпратена и по е-майл.

**VI. МЯСТО НА ДОСТАВЯНЕ**

 **6.1**. Мястото на доставяне на стоките по този договор е до краен получател - склада на болничната аптека на УМБАЛ “Проф. Д-р Стоян Киркович” АД, на адрес: град Стара Загора, ул. «Генерал Столетов» № 2.

 **6.2.** Рискът от случайно погиване или повреждане на стоките преминава върху ВЪЗЛОЖИТЕЛЯ от момента на приемането им на мястото на доставяне.

**VIІ. ДАТА НА ДОСТАВЯНЕ**

 **7.1.** За дата на доставяне се счита датата, на която стоките са пристигнали при крайния получател, съгласно приемо-предавателния протокол.

**VIІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **8.1.** ИЗПЪЛНИТЕЛЯТ се задължава:

 **8.1.1.** да доставя заявените по всяка писмена заявка стоки в договорения срок, съответни на договорените наименования, мярка, каталожни номера и производители, посочени в Приложение № 1;

 **8.1.2.** при поискване от ВЪЗЛОЖИТЕЛЯ да предаде стоките, придружени с партидни сертификати;

 **8.1.3.** да предаде стоките на мястото на доставяне.

 **8.1.4.** да извършва доставките със собствен транспорт и за своя сметка;

**8.1.5.** да състави и подпише фактура и приемо-предавателен протокол, съгласно раздел Х от настоящия договор при всяка доставка;

 **8.1.6.** да представи гаранция за изпълнение на договора в размер на 4 % от общата му стойност, посочена в т. 3.3.

 **8.2.** **ИЗПЪЛНИТЕЛЯТ** няма право да наема други подизпълнители, освен посочените в офертата му и заявили съгласие за участие при изпълнение на поръчката.

 **8.3.** **ИЗПЪЛНИТЕЛЯТ** носи пълна отговорност за качественото и в срок изпълнение на дейностите, за които е ангажирал подизпълнители.

 **8.4. ИЗПЪЛНИТЕЛЯТ** е длъжен да сключи договор за подизпълнение с посочения в офертата му подизпълнител, в срок от 2 /два/ дни от сключване на настоящия договор и да представи копие на **ВЪЗЛОЖИТЕЛЯ** в 3-дневен срок. */в случаите на ползване на подизпълнител/*

 **8.5. ИЗПЪЛНИТЕЛЯТ** има право да иска от **ВЪЗЛОЖИТЕЛЯ** необходимото съдействие за осъществяване на доставката.

 **8.6.** **ИЗПЪЛНИТЕЛЯТ** има право да иска приемане на доставката чрез определено от **ВЪЗЛОЖИТЕЛЯ** лице.

 **8.7. ИЗПЪЛНИТЕЛЯТ** има право да получи от **ВЪЗЛОЖИТЕЛЯ** съответното възнаграждение, съгласно раздел III от настоящия договор.

**ІX. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **9.** ВЪЗЛОЖИТЕЛЯТ се задължава:

 **9.1**. да изпраща на ИЗПЪЛНИТЕЛЯ писмени заявки за съответната доставка, съобразени с предмета на настоящия договор, Приложение № 1 към него и съобразно лечебния процес в болницата;

 **9.2.** да приема доставените в срок и на място стоки, съответстващи по наименование, номер на обособена позиция/по технчиската спецификация на възложителя/, мярка, каталожен номер, производител и количество на заявените, качество, и съответстващи на заявените и да подпише приемо-предавателен протокол и фактура;

 **9.3.** да заплаща доставените стоки в уговорения срок.

 **9.4.** **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** да изпълни предмета на договора в срок и без отклонения.

**Х. ПРИЕМАНЕ И ПРЕДАВАНЕ НА СТОКИТЕ**

 **10.1.** Предаването иприемането на стоките се осъществява от определени представители на ВЪЗЛОЖИТЕЛЯ, на ИЗПЪЛНИТЕЛЯ и подизпълнителя */в случаите на ползване на подизпълнител/*.

**10.2.** При изпълнение на съответната заявка длъжностно лице, определено от ИЗПЪЛНИТЕЛЯ, съставя приемо-предавателен протокол в два екземпляра - по един за всяка от страните по договора, и подписва двата екземпляра от страна на ИЗПЪЛНИТЕЛЯ. В протокола се вписват: поредния номер и датата на заявката, номера и датата на договора, номер и дата на издадената от ИЗПЪЛНИТЕЛЯ фактура (когато тя е издадена в деня на доставката), наименованията и количествата на медицинските изделия и принадлежности по смисъла на ЗМИ, и партидните им номера по конкретната доставка.

**10.3.** Заявените стоки се приемат от длъжностно лице, определено от ВЪЗЛОЖИТЕЛЯ, в присъствието наупълномощени представители на ИЗПЪЛНИТЕЛЯ/и подизпълнителя, които подписват двата екземпляра на приемо-предавателния протокол в момента на доставката на заявените стоки и вписва деня и часа на доставката.

 **10.4.** Стоките трябва да бъдат транспортирани, съгласно установените за това ред и условия, и същите следва да са опаковани в опаковки, които ги запазват от всякакви повреди по време на транспортирането им.

 **10.5.** ИЗПЪЛНИТЕЛЯТ носи отговорност за вреди, произлезли от неправилна или недостатъчна опаковка или неправилна, или недостатъчна маркировка.

**ХI. КАЧЕСТВО И СРОК НА ГОДНОСТ**

 **11.1.** Доставяните стоки трябва:

а) да имат нанесена «СЕ» маркировка;

б) да имат нанесен идентификационен номер на нотифицирания орган, когато съответната процедура за оценяване на съответствието изисква нанасянето му;

в) да са с четлива маркировка за дата на производство, срок на годност, партиден номер;

г) върху изделието, върху опаковката му и в инструкцията за употреба да са нанесени данните, посочени в чл. 16 от ЗМИ.

 **11.2.** Към датата на приемо-предавателния протокол, срокът на годност на стоките, предмет на настоящия договор следва да бъде не по-малък от 24 месеца от указания върху опаковката.

**ХIІ. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ**

 **12.1.** ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ:

 **12.1.1**. за явни недостатъци:

а) при доставяне на стоки не от договорения вид, търговско наименование, мярка, каталожен номер и производител, посочени в Приложение № 1 към настоящия договор, включително и със срок на годност по-малък от 24 месеца от обявения от производителя срок на годност;

б) за неспазени условия и ред при транспортирането им;

в) за количество, което не отговаря на заявеното;

г) при нарушена цялост и опаковки;

д) при несъответствие между партидните номера на изделията, вписани в приемо-предавателния протокол и фактурата, с партидните номера, вписани върху опаковките им.

е/ при несъответствие между заявени и доставени стоки.

 **12.1.2.** при съмнения в качеството на медицинските изделия и принадлежности по смисъла на ЗМИ.

 **12.2.1.** Рекламации за явни недостатъци на стоките в случаите по т. 12.1.1., б. «а», «б», «в» , «г» и «е» се правят в деня на доставката на съответната заявка, като в приемо-предавателния протокол се вписва установения явен недостатък.

**12.2.2.** Рекламации за явни недостатъци на стоките в случаите по т. 12.1.1, б. «д» се правят в срок до 3 работни дни от деня на съответната доставка, с констативен протокол, съставен и подписан от длъжностно лице, определено от ВЪЗЛОЖИТЕЛЯ.

**12.2.3.** Рекламации за явни недостатъци на стоките могат да се правят и в срок до 3 дни, следващ деня, в който е възникнала необходимостта от употребата на медицинското изделие и принадлежност по смисъла на ЗМИ, с констативен протокол, съставен и подписан от длъжностно лице, определено от ВЪЗЛОЖИТЕЛЯ.

 **12.3.** В случаите по т. 12.2.2 и т. 12.2.3 длъжностното лице, определено от ВЪЗЛОЖИТЕЛЯ е длъжно да уведоми писмено ИЗПЪЛНИТЕЛЯ за установените явни недостатъци като изпрати копие от констативния протокол.

 **12.4**. В констативния протокол се вписва номера и датата на договора, номера и датата на фактурата за съответната доставка, точното наименование и количество на рекламираните стоки с техния партиден номер, основанието за рекламация и конкретното искане на ВЪЗЛОЖИТЕЛЯ.

**12.5.** При рекламация за явни недостатъци ИЗПЪЛНИТЕЛЯТ е длъжен в срок до 24 часа от получаване на констативния протокол и/или приемо-предавателния протокол да достави за своя сметка договорените стоки на мястото на доставяне, а в случай на несъотвествие между доставената и заявена стока, Изпълнителят следва в рамките на деня, в който е доставено несъответстващото изделие да достави друго такова, отговарящо на заявеното.

 **12.6.1.** При съмнение в качеството на медицинските изделия, ВЪЗЛОЖИТЕЛЯТ незабавно и писмено уведомява ИАЛ и ИЗПЪЛНИТЕЛЯ, като посочи конкретните причини, довели до съмнение в качеството на изделието, неговото наименование, количество и партиден номер.

**12.6.2.** В срок до 24 часа от получаването на писменото уведомление по предходната т. 12.6.1., ИЗПЪЛНИТЕЛЯТ е длъжен да достави други стоки от същия вид с необходимото качество.

**12.6.3.** Медицинските изделия, за които е направено писмено уведомление по т. 12.6.1, остават на съхранение при ВЪЗЛОЖИТЕЛЯ, който е длъжен да ги пази с грижата на добър стопанин и да предостави достъп до тях на контролните органи на ИАЛ за вземане на проби за изпитване, съгласно Наредба № 7/2008 г. за условията и реда за вземане на образци и проби от медицински изделия за изпитване.

**ХІII. ОТГОВОРНОСТИ ПРИ НЕИЗПЪЛНЕНИЕ, НЕУСТОЙКИ**

 **13.1.** При неизпълнение на задължението си за плащане в договорените срокове по настоящия договор, ВЪЗЛОЖИТЕЛЯТ дължи обезщетение в размер на законната лихва от деня на забавата.

 **13.2.** При частично изпълнение в срока за изпълнение на получена заявка, ИЗПЪЛНИТЕЛЯТ дължи неустойка в размер на 10 (десет) % върху стойността на неизпълненото от заявените количества. Базата за изчисляване на неустойката е стойността на неизпълненото от заявените количества с вкл. ДДС. В случай на невъзможност на изпълнение на заявените количества, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯТ писмено в срок до 2 дни от датата на получаване на заявката.

 **13.2.1.** За забавено изпълнение на задълженията си по получена заявка, продължило до 3 /три/ календарни дни, ИЗПЪЛНИТЕЛЯТ дължи неустойка в размер на 10 (десет) % на ден върху стойността на неизпълненото в договорените срокове. Неустойката се начислява от деня, следващ деня на получаване по факс или имейл на писмената заявка на ВЪЗЛОЖИТЕЛЯ, а неизпълнението се брои в календарни дни. Базата за изчисляване на неустойката е стойността с вкл. ДДС на неизпълненото.

**13.3.** При неизпълнение на договора, продължило 7/седем/ календарни дни, ВЪЗЛОЖИТЕЛЯТ писмено уведомява ИЗПЪЛНИТЕЛЯ дали има интерес от изпълнението или не на конкретните стоки по конкретната заявка. Когато ВЪЗЛОЖИТЕЛЯТ няма интерес от изпълнение след 7-ия ден, ИЗПЪЛНИТЕЛЯТ дължи неустойка в размер на 2 (два) пъти стойността на неизпълненото. Базата за изчисляване на неустойката е стойността с вкл. ДДС на неизпълненото.

**13.4.** При неизпълнение на задълженията на ИЗПЪЛНИТЕЛЯ по т. 12.5 и т. 12.6.2 се прилагат разпоредбите на предходната т. 13.2.1 и т. 13.3.

**13.5.1.** Плащането на договорените и дължими неустойки се извършва чрез прихващане с насрещни парични задължения на ВЪЗЛОЖИТЕЛЯ.

**13.5.2.** Прихващане може да бъде извършено и за сметка на насрещни парични задължения на ВЪЗЛОЖИТЕЛЯ както по този договор, така и по друг/и договор/и между същите страни.

**13.5.3.** За извършване на прихващането ВЪЗЛОЖИТЕЛЯТ прави писмено изявление до ИЗПЪЛНИТЕЛЯ. Двете насрещни задължения се смятат за погасени до размера на по-малкото от тях от деня, в който прихващането е могло да се извърши.

**13.5.4.** Когато в случаите по т. 13.5.1 и 13.5.2 сумите не са достатъчни, ИЗПЪЛНИТЕЛЯТ превежда остатъка от дължимите неустойки в определен от ВЪЗЛОЖИТЕЛЯТ срок и по посочена от него банкова сметка.

**13.6.** Ако договорените и дължими неустойки не могат да бъдат издължени по реда на прихващането или не бъдат доброволно изплатени, ВЪЗЛОЖИТЕЛЯТ задържа част или цялата гаранция за изпълнение на договора.

**13.7.** ВЪЗЛОЖИТЕЛЯТ има право и на обезщетение за претърпените вреди, когато те надхвърлят размера на договорената неустойка.

**ХIV. ФОРСМАЖОРНИ ОБСТОЯТЕЛСТВА**

 **14.1.** Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди и предотврати, и които са възникнали след сключването на договора.

 **14.2.** Страната, която се позове на обстоятелство от извънреден характер по смисъла на предходната т. 14.1, което е причина за неизпълнение на задължения по договора, е длъжна в срок до 3 (три) дни от възникването му писмено да уведоми другата страна по договора в какво се състои непреодолимата сила, какви са възможните последици от нея за изпълнението на договора и да докаже причинната връзка между това обстоятелство и невъзможността за изпълнение. При неуведомяване ИЗПЪЛНИТЕЛЯТдължи неустойки, съгласно т. 13.2. и т. 13.3. от настоящия договор,както и обезщетение за настъпилите от това вреди.

**14.3.** Отношенията между страните по повод неизпълнение на задължение/задължения, причинено от непреодолима сила, се уреждат съгласно гражданското законодателство на Република България.

**ХV. СПОРОВЕ**

**15.1.** Възникналите през времетраене на договора спорове и разногласия между страните се решават чрез преговори между тях.

**15.2.** В случай на непостигане на договореност по предходната точка, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат решавани според българските материални и процесуални закони от компетентният съд по реда на ГПК.

**ХVI. СЪОБЩЕНИЯ**

 **16.1.** Всички съобщения между страните, свързани с изпълнението на този договор, са валидни, ако са направени в писмена форма и са подписани от определените длъжностни лица от ИЗПЪЛНИТЕЛЯ и ВЪЗЛОЖИТЕЛЯ.

 **16.2**. За дата на съобщението се смята:

 а) датата на предаването – при ръчно предаване на съобщението, удостоверено с подписа

 б) датата на пощенското клеймо на обратната разписка – при изпращане по пощата;

 в) датата на приемането – при изпращане по телефакс.

 **16.3.** За валидни адреси на съобщения, свързани с настоящия договор, се смятат:

**ЗА ИЗПЪЛНИТЕЛЯ:**  **ЗА ВЪЗЛОЖИТЕЛЯ:**

......................................... УМБАЛ «Проф. Д-р Стоян Киркович» ” АД

......................................... гр. Стара Загора

......................................... ул. „Генерал Столетов” № 2

......................................... факс №: 42 601 125

 **16.4**. При промяна на адреса, съответната страна е длъжна да уведоми другата в срок от 3 работни дни за промяната.

**ХVII. ГАРАНЦИЯ ЗА ИЗПЪЛНЕНИЕ**

**17.1.** При сключване на договора, ИЗПЪЛНИТЕЛЯТ представя гаранция за изпълнение на Договора („гаранция за изпълнение“) в размер на ……. (………............) лева, представляващи **4 % (четири**) процента от неговата обща стойност, без ДДС. Гаранцията за изпълнение се представя в една от следните форми:

а) парична сума, внесена по посочена от ВЪЗЛОЖИТЕЛЯбанкова сметка;

б) безусловна неотменяема банкова гаранция; или

 в) застраховка, която обезпечава изпълнението чрез покритие на отговорността на ИЗПЪЛНИТЕЛЯ. Когато участникът представя като гаранция за изпълнение на договора посочената в настоящата точка застраховка, тя трябва да е сключена за всеки отделен договор, с посочване, че е в полза на възложителя,застрахователната сума да е в размера на исканата от възложителя гаранция за изпълнение на договора, застрахователната премия да е платена изцяло при сключване на застраховката и наименованието на полицата следва да е „Застраховка на отговорността на изпълнителя“.

**17.2.** Гаранцията за изпълнение следва да е със срок на валидност от датата на влизане в сила на договора до най-малко 30 /тридесет/ дни след изтичането на срока на договора.

**17.3.** Гаранцията за изпълнение се усвоява изцяло или частично от ВЪЗЛОЖИТЕЛЯ в случай на неизпълнение на задълженията на ИЗПЪЛНИТЕЛЯ за частта, съответстваща на неизпълнението. ВЪЗЛОЖИТЕЛЯТ има право да усвои гаранцията за изпълнение, без това да го лишава от правото да търси обезщетение за вреди, надвишаващи получената сума по гаранцията за изпълнение.

**17.4.** При липса на възражения/претенции във връзка с изпълнението на договора от страна на ВЪЗЛОЖИТЕЛЯ, той освобождава гаранцията за изпълнение (връща паричната сума/оригинала на издадената банкова гаранция/застраховка) в срок от 30 дни след приключване на изпълнението и изтичане срока на договора, без да дължи лихви за периода, през който гаранцията за изпълнение е била по негова сметка (в случай че е под формата на парична сума). Ако ИЗПЪЛНИТЕЛЯТ е представил парична сума като гаранция за изпълнение, същата ще бъде преведена по посочената в офертата на ИЗПЪЛНИТЕЛЯ банкова сметка. Ако ИЗПЪЛНИТЕЛЯТ е представил банкова гарация за изпълнение, то е необходимо да се яви на адреса на управление на Възложителя за получаване на оригинала й.

**17.5.** Разходите по откриване, поддържане, подновяване и обслужване на гаранцията за изпълнение са за сметка на ИЗПЪЛНИТЕЛЯ**.**

**17.6.** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните, относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията за изпълнение.

**ХVIІІ. ДРУГИ УСЛОВИЯ**

**18.1.** Нито една от страните няма право да прехвърля правата и задълженията, произтичащи от този договор, на трета страна.

**18.2.** Настоящият Договор може да бъде изменян с писмено допълнително споразумение при условията на чл. 116, от Закона за обществените поръчки, а именно:

 **18.2.1.** Съгласно чл.116, ал.1, т.1 от ЗОП, при липса на нов договор със същия предмет, сключен по реда на ЗОП, сключеният с участник, определен за изпълнител договор може да продължи своето действие изцяло или частично да сключването на нов договор, но не–повече от 6 месеца чрез подписването на допълнително споразумение. Стойността на договора се определя като предложената цена е за изпълнение на поръчка за 24 месеца, но тази стойност може да се увеличи с до 50% за обезпечаване изпълнението на договора по предвидената опция за изменението му, като по-този начин се формира максималната стойност на договора. Възложителят може да пристъпи към разходването на максималната стойност на договора и преди изтичането на първите 24 месеца в случай, че бъдат изчерпани прогнозните количества продукти от една или повече номенклатерни единици вследстие на увеличен брой пациенти с небходимост от поставяне на медицинските изделия, предмет на договора. Възложителят може да заяви доставката на по-големи количества от една или повече обособени позиции, но само в рамките на максималната стойност на договора. Оферираните цени са фиксирани и не подлежат на промяна за срока на действие на договора.

**18.3.** Настоящият договор се прекратява:

 **а)** с изтичане на уговорения срок или със сключване на договори за доставки на медицински изделия с определените за изпълнители участници.

 **б)** по взаимно съгласие на страните, изразено писмено;

 **в)** от ВЪЗЛОЖИТЕЛЯ при условията на чл. 118 от Закона за обществените поръчки;

 **г)** без предизвестие от страна на ВЪЗЛОЖИТЕЛЯ**:**

- по реда на чл.73 от ППЗОП;

- в случаите, когато ИЗПЪЛНИТЕЛЯТ не изпълни точно някое от задълженията си по договора;

- в случаите, когато ИЗПЪЛНИТЕЛЯТ използва подизпълнител, който е различен от този, посочен в офертата му;

- в случаите, когато ИЗПЪЛНИТЕЛЯТ бъде обявен в несъстоятелност или когато е в производство по несъстоятелност или ликвидация;

 **18.4.** За всички неуредени въпроси във връзка със сключването, изпълнението и прекратяването на този договор, се прилагат разпоредбите на Търговския закон и на Закона за задълженията и договорите, и действащо в РБългария законодателство.

 **18.5.** Неразделна част от настоящия договор са следните приложения:

Приложение № 1 – Техническа спецификация на ВЪЗЛОЖИТЕЛЯ;

 Приложение № 2 – Техническо предложение на ИЗПЪЛНИТЕЛЯ за изпълнение на поръчката и приложение № 2А към него;

Приложение № 3 – Предлагана цена на ИЗПЪЛНИТЕЛЯ и приложение № 3А към него.

Настоящият договор се състави и подписа в два еднообразни екземпляра - по един за всяка от страните.

За Изпълнителя: ………………. За Възложителя: …...........………….

 Проф. д-р Йовчо Йовчев, дм

 Изпълнителен директор